Kokkedoor: Ontmoet Magda Johnstone
JY LEES NOU Kokkedoor: Ontmoet Magda Johnstone
MAGDA JOHNSTONE (ONTHOUKOK)
Huidige beroep: BTW-ouditklerk.
Geboortedatum: 11 November 1958.
Het jy ’n spesiale wenk in die kombuis: Gebruik al jou sintuie.
Ek kan nie kook sonder . . . worcestersous nie.
Magda se lus vir die lewe is aansteeklik en wanneer sy lag (wat gereeld gebeur), lag almal saam. Sy kom oorspronklik van Verkeerdevlei in die Vrystaat en het ’n skatkis familieresepte wat sy met trots aan haar dogters oorgedra het. Haar kreatiwiteit hou nie op by die kombuis nie; Magda skilder ook in haar vrye tyd. Sy is impulsief, maar glo ’n mens moet lewe in die oomblik en niks tot môre uitstel nie.